टीटीजेड में बढ़ते प्रदूषण और ताजमहल के रखरखाव को लेकर एमसी मेहता ने सुप्रीम कोर्ट में याचिका दाखिल की है। सुप्रीम कोर्ट ने गत माह सुनवाई के दौरान निर्देश दिए थे कि टीटीजेड में संचालित सभी कैटेगरी की प्रदूषणकारी इकाइयों का सर्वे कर रिपोर्ट सौंपी जाए। मंडलायुक्त ने सभी केटेगिरी की श्रेणी की प्रदूषणकारी इकाइयों का सर्वे कराने के लिए डीएम को निर्देश दिए। डीएम नेहा शर्मा ने प्रदूषणकारी इकाइयों के सर्वे के लिए चार अलग-अलग टीमें गठित की हैं। चारों टीमें अलग-अलग कांच इकाइयों, होटल, रेस्टोरेंट, हास्पिटल का सर्वे कर डीएम को रिपोर्ट सौंपेंगी। सर्वे के लिए टीम में उद्योग विभाग, प्रदूषण नियंत्रण बोर्ड, श्रम विभाग सहित अन्य विभागों के अधिकारियों को जिम्मेदारी सौंपी है।